
Projekteerimistingimuste määramine
(Raudtee tn.17 garaažihoone laiendamine ilma detailplaneeringut koostamata)

Vastavalt Kohaliku omavalitsuse korralduse seaduse § 30 lõike1 punktile 2, Planeerimisseaduse § 3 lõike 2 punktile 2, Ehitusseaduse §19  lõikele 3 ning Narva Linnavolikogu 26.08.2004 määrusele nr 42/38 “Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Raudtee tn.17 garaažihoone laiendamise ehitusprojekti koostamiseks ilma detailplaneeringut koostamata järgnevalt:

	1. ÜLDANDMED



	1.1  Tellija                                            
	Hooneühistu Narva Viraaž Garaažid,  reg.kood: 80033195
Gerassimovi tn.6-89, Narva linn

	1.2 Asukoht, 
       algandmed                                         
	Narva linn, Raudtee tn.17, 

Garaažihoone ehitisregistri kood 120194552
Juurdeehitatava garaažiboksi ehitisalune pindala: 25,0 m2                                                                                                      
Maakasutuse sihtotstarve: elamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus 03.09.07.a avaldus nr.1417/1-11 
Andrei Ivanov - juhatuse liige 
1.4.2 Ehitusseadus, Planeerimisseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on garaažihoone laiendamine koos ühe garaažiboksi juurdeehitamisega ilma detailplaneeringut koostamata.
	3. ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;
- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;
- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

3.2 Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.4 Projekt peab olema heaks kiidetud kõigil ehitusseadusega ettenähtud juhtudel.

3.5 Esitada projekti nimetus vastavalt projekteerimistingimustele.

3.6 Väljastatud projekteerimistingimused lisada projekti kausta.

3.7 Esitada töödekorraldamise projekt. ( Narva linna ehitusmäärus § 23, Töötervishoiu ja tööohutuse nõuded ehituses §4). 
	4. ARHITEKTUURSED JA LINNAEHITUSLIKUD TINGIMUSED


4.1 Juurdeehitatavate garaažibokside arv: 1.

4.2 Juurdeehitatava garaažiboksi ehitisalune pindala: 25,0 m2. 

4.3 Maksimaalne korruste arv: 1.
4.4 Boksi maksimaalne kõrgus: ühtlustada olemasolevate bokside kõrgusega.
4.5 Juurdeehitatav boks peavad olema arhitektuurses kooskõlas olemasoleva hoonestusega.

4.6 Katusekatte materjal: tuldtõkestav, vastavalt ehitusmaterjalide ja-toodete terviseohutuse nõuetele. 
4.7 Välisseinad: plokkidest.

4.8 Välisviimistlus: kasutada krohvi.
4.9 Asendiplaan esitada krundi geodeetilise mõõdistuse alusel, kandes sellele hoonestuse kohad ja näidates ära pinnakatted, ehitise mõõtmed, liiklusskeem. 
	5. INSENERTEHNILISED ERITINGIMUSED



5.1 Esitada projekti koosseisus insener-tehniline projektlahendus elektrivarustusele.

	6. KOOSKÕLASTUSED




6.1 Ida-Eesti Päästekeskuse Narva Keskkomando.
6.2 Krundi kaasomanikud.

6.3 Narva Linnavalitsuse Arhitektuuri- ja Linnaplaneerimise Amet.
	7. RAKENDUSSÄTTED



7.1    Korraldus jõustub seadusega ettenähtud korras.
7.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär

